Subject: Riigihanke nr 2818339 võimalikud mittevastavused
From: Anna Adler <[email-masked]>
To: Katri Bagirov <[email-masked]>, Heili Susi <[email-masked]>,Enn Kunglamäe <[email-masked]>
Cc: Petra Brenner <[email-masked]>, Kersti Mustsaar <[email-masked]>
Date: Tue, 28 Jan 2025 14:08:09 +0200

Tere!

Meieni on jõudnud info,  et riigihankes nr 2818339 Telia pakkumuses Telia Smart Connect tehnilises kirjelduses osale 3 (STAT) mittevastavaid punkte.

Edastan allpool võimalike mittevastavuste kirjeldused.

Saadame sama info ka DHS kaudu. AK AvTS § 35 lg 1 p 10

Mida peaksime ette võtma?

Heade soovidega

Anna

--

Nõue: 1.16.1.   Pakkujal peavad olema tagatud VoIP- ja mobiilsidevõrgu teenused Eesti piires lokaalsete pakkuja ressurssidega ka juhul, kui Pakkujal puuduvad rahvusvahelised sideühendused (välja arvatud hankijaga kokkuleppel lisaväärtusteenuste puhul, kui hankija neid soovib).
NÕUDE MITTEVASTAVUS : Telia Smart Connect tehniline teenus asub ainult Amazon Web Services (AWS) platvormil. AWS platvorm ei paku teenuseid Eesti territooriumil . Seega saab kindlalt väita, et Smart Connecti tehniline majutus asub väljaspool Eestit. VoIP sidevõrgu teenuseid Smart Connect platvormil ei saa Telia pakkuda Eesti piires lokaalsete ressurssidega. Välisühenduste katkemise korral (nt merealuse kaabli katkemine) ei ole Smart Connect teenused AWS platvormilt kasutajatele kättesaadavad.

https://www.telia.ee/images/documents/tt/est/smart_connect_teenusetingimused.pdf

https://aws.amazon.com/about-aws/global-infrastructure/localzones/locations/

Nõue: 1.17.       Hankijal on õigus Pakkujalt nõuda punktis 2 kirjeldatud VoIP telefoniside ja punktis 5 kirjeldatud iseteeninduskeskkonna demo esitamist Hankija asukohas, et kontrollida lahenduste vastavust esitatud nõuetele. Testimiseks ei pea Pakkuja internetiühendust Hankija asukohta ehitama ja lahenduse testi võib teostada üle olemasoleva Hankija internetiühenduse. VoIP telefonideside testimiseks peab Pakkuja Hankija seadmetega testima ühe nädala jooksul vastava teate saamisest arvates. Seadmed peavad olema seadistatud töötama Pakkuja VoIP halduskeskkonnaga. Pakkuja peab demonstreerima nõuetele vastavust.

NÕUDE MITTEVASTAVUS : Smart Connect ei võimalda samas keskkonnas külge liita VoIP telefone. Selline võimekus on Telial küll olemas, kuid see on täiesti teine keskkond ja ei puutu kokku Smart Connect keskkonnaga.

Seadmed (VoIP telefonid) ei saa seadistada Smart Connect keskkonda. Seega ei saa töötada seadmed (VoIP telefonid) ka VoIP halduskeskkonnaga (Smart Connect).

Nõue: 2.1. VoIP teenus peab olema sideoperaatorist sõltumatu, st et see peab töötama erinevate sideoperaatoritega (sõltuvalt sideoperaatori valiku riigihanke tulemustest).

NÕUDE MITTEVASTAVUS :Smart Connecti ei saa mitte kuidagi ühendada näiteks Elisa või Tele2 või teiste võrkudega, nt SIP-Tunk ühenduskanaliga. Smart Connect on vaid Telia võrgus töötav lahendus, selle külge ei lubata teiste operaatorite SIP-trunk ega teist tüüpi ühendusi.

Lisaviide: Küsimus-vastus RH portaalis nr 888335 ja hankija poolt täiendav ülekinnitamine teiste sideoperaatorite liitmise nõudele läbi SIP-trunk ühendamise võimaldamise.

Nõue: 2.1. Võimaldama tehnilist paigaldamist hankija IT-sisevõrku või Tehnokeskusesse.

NÕUDE MITTEVASTAVAVUS: Smart Connecti ei saa mitte kuidagi paigaldada hankija IT-sisevõrku või Tehnokeskusesse. Smart Connect töötab ainult AWS pilvelahenduse platvormil (väljaspool Eestit).

https://www.telia.ee/images/documents/tt/est/smart_connect_teenusetingimused.pdf

Nõue 2.1. Võimaldama igal kasutajal enda numbri põhiselt kasutada tandemina mitut erinevat kõnelemise tehnilist seadet (arvuti, nutitelefon, lauatelefon).

NÕUDE MITTEVASTAVAVUS: Smart Connecti teenuses ei sisaldu lauatelefoni ühendamise võimekus.

Alati saab öelda, et kõne pannakse mõne sekundilise suundumise ja viitega helisema ka lauatelefonil (või ainult lauatelefonil), mis asub Telia poolt pakutavas teises tehnilises süsteemis (nt VoIP äritelefon vms), kuid seda ei saa kuidagi defineerida tööks tandemina.

Nõue 2.5.Pakutav lahendus peab olema kvaliteedilt samaväärne või parem.

NÕUDE MITTEVASTAVAVUS: Smart Connecti puudujääkidest hetkel kasutatavast Wildix lahendusest saaks kirjutada eraldi e-kirja. Näiteks on praegusel lahendusel on praktiliselt välja arendatud piiramatud võimekused alates kõnesalvestusest, integratsioonidest kuni AI-ni.  Seniseid lihtsaid võimekusi (kõnesalvestus, lihtne integratsioon, kasutaja nimepõhine log-in jpm. käesoleval hetkel Smart Connectis ei eksisteeri!

Nõue 2.7. VoIP telefoniteenus peab võimaldama kaughalduse teel restartida VoIP telefoniaparaati.

NÕUDE MITTEVASTAVAVUS: Smart Connect platvormile ei saa külge ühendada ühtegi VoIP telefoniaparaati. Neid ei saa ka midagi kaughalduse teel seega ka restartida. Kui Telia pakkus pakkumisse VoIP telefoniaparaate (Pakkumuse maksumus – nt tootjalt Snom), siis väga suure tõenäosusega ühendatakse need teise platvormi kui Smart Connect külge.

Nõue 2.7.1. Teenuses kasutatavad seadmed peavad toetama SIPS ja SRTP protokolle ja seda ka kasutama.

NÕUDE MITTEVASTAVAVUS: kui lahendus ei sisalda pakkumises ja portfellis mitte ühtegi seadet, siis ei saa need ka toetada ei SIPS ja SRTP protokolle.

Nõue 2.7.2. Teenuses kasutatavad seadmed peavad toetama ja kasutama LLDP-MED poliitikaid

NÕUDE MITTEVASTAVAVUS: kui lahendus ei sisalda tootjapoolses pakkumises ja portfellis mitte ühtegi seadet, siis ei saa see ka toetada ja kasutada LLDP-MED poliitikaid.

Nõue 2.9 2.9.Teenus peab toimima avalikus internetis. Hankija sellekohase tellimuse alusel peab Pakkuja võimaldama 1 kuu jooksul kasutusele võtta internetist eraldatud VoIP telefoniside lahenduse.

NÕUDE MITTEVASTAVAVUS: kuna Smart Connect toimib avalikus AWS pilveteenuses, siis ei ole kuidagi sellisel ühiskasutuse  platvormil võimalik võtta kasutusele internetist eraldatud VoIP telefoniside lahendust.

Nõue 2.12.10 2.12.10. võimaldama vastava funktsiooniga aparaatidel näidata helistaja numbrit ja nime;

NÕUDE MITTEVASTAVAVUS: kui Smart Connectis ei sisalda pakkumises ja portfellis mitte ühtegi seadet, sealhulgas VoiP aparaate, siis saa need ka näidata ilmselt helistaja numbrit, kuna Telia poolt pakutav Ärikliendi VoIP lauatelefonid on täiesti eraldi platvorm ning mitte integreeritud Smart Connecti telefoniraamatu süsteemiga.

Nõue 2.12.13.  võimaldama kõnede suunamiste juhtimist telefoniaparaadilt, võimalusel ka brauserist ja äpist;

NÕUDE MITTEVASTAVAVUS: kui lahendus ei sisalda pakkumises ja portfellis mitte ühtegi seadet, sealhulgas platvormiga integreeritud telefone, siis ei saa sarnaselt võimaldada kõnede suunamiste juhtimist samaväärselt nii telefoniaparaadilt, võimalusel ka brauserist ja äpist. Need on Telial täiesti eraldi platvormid. Suunamise loogikad on teistsugused.